Weymouth, Dorset
Weymouth (čita se Vejmut) je grad na jugozapadu Engleske od 54,612 stanovnika u Grofoviji Dorset, on je i administrativni centar distrikta Weymouth i Portland.

Geografske karakteristike 

Weymouth leži u dobro zaštićenom zaljevu La Mancha, kog formira ušće potoka Wey, udaljen 11 km južno od Dorchestera i svega 8 km sjeverno od otoka Portlanda.

Historija

Pored grada pronađeno je puno oružja iz brončanog doba i rimskih grobova.

Weymouth je svoju prvu povelju da je slobodni borough (status grada) i otvorena luka za sve trgovce dobio  1252. Nakon tog su njegovi brodovi počeli uspješno trgovati sa francuskim Bayonnom i ostalim mjestima u Akvitaniji. 

Pretpostavlja se da je Crna smrt (pandemija kuge) ušla u Englesku preko luke Melcombe Regis - 1348. 
Taj tada obližnji gradić je 1571. aktom parlamenta spojen sa Weymouthom u jedinstveni borough i grad pod imenom - Weymouth i Melcombe Regis, kasnije su ga jednostavno zvali samo Weymouth. 
Za napada Španjolske armade na Englesku - 1588., Weymouth je sudjelovao u odbrani poslavši šest brodova, njegovi mornari uspjeli su zaplijeniti najmanje jedan španjolski brod i privesti ga u luku.

Tokom 17. i početkom 18. vijeka, Weymouth je prosperirao na trgovini sa Sjevernom Amerikom.

Negdje oko 1750. opao je lučki promet, pa je odtad luka služila jedino lribarskim brodovima, ali je tad počeo rasti njegov ugled kao morskog ljetovališta, pogotovo nakon niza posjeta kralja Georga III (vladao  1760- 1820). Tokom 19. vijeka ponovno je oživio lučki promet, ovaj put sa Kanalskim otocima  u La Manchu pored francuske obale. 

Weymouth je poznati jedriličarski centar, u njemu je 2005. otvorena Jedriličarska akademija ( Weymouth and Portland National Sailing Academy).

Na nedalekom otoku Portland održana su natjecanja u jedrenju za Olimpijskih igara 2012.

Privreda

U Weymouthu je najvažnija grana privrede turizam, on je mjesto iz kojeg se ide u obilazak nedaleke Jurske obale koja je 2001 upisana na UNESCO-vu Listu mjesta svjetske baštine u Evropi.

Pobratimski gradovi 

, Louviers
, Holzwickede

Izvori

Vanjske veze 

 Weymouth Town Council 

Gradovi u Engleskoj
Dorset